Държавен вестник, бр. 80, 2009 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  80
6. Функциите на СО следва да бъдат изпъл-
нявани в съответствие с чл. 61 от Регламент 
(ЕО) Nо. 1083/2006. Отговорностите на СО са 
дефинирани в ОП (параграф 5.3.1).
7. За целите на сертифицирането СО ще 
гарантира, че е получил адекватна информация 
от УО относно процедурите и верификациите, 
изпълнени във връзка с разходите, и че е взел 
под внимание резултатите от всички одити, 
извършени от или от името на ОО.
8. Функциите на ОО следва да бъдат изпъл-
нявани в съответствие с чл. 62 от Регламент 
(ЕО) Nо. 1083/2006 и чл. 16 до 18 от Регламент 
(ЕО) Nо. 1828/2006. Отговорностите на ОО са 
описани в ОП (параграф 5.3.1). ОО и групата 
одитори ще бъдат подпомагани от СИ при 
изпълнение на своите задължения.
§ 3. Разпределение на националното фи­
нансиране и финансирането от ЕФРР 
1. Страните-членки определят СО да адми-
нистрира както националните вноски, така и 
средствата от Европейския фонд за регионално 
развитие от свое име и за сметка на страните-
членки. Съгласно чл. 17 от Регламент (ЕО) 
Nо. 1080/2006 плащанията от ЕФРР ще бъдат 
правени по отделна сметка на СО. Валутата 
е евро. С цел прозрачност се открива втора 
сметка за всички предварителни национални 
вноски. СО ще носи пълна отговорност за 
споменатите по-горе доверителни фондове, 
кредитирани по цитираната доверителна 
сметка. Лихвата се регламентира от чл. 83 от 
Регламент (ЕО) Nо. 1083/2006. Всеки доход от 
лихви от националното съфинансиране трябва 
да бъде изразходен в операциите в съответ-
ствие с решенията на КН по същия начин, 
който се прилага за финансирането по ЕФРР.
2. Страните-членки следва да превеждат 
плащанията на националната им вноска, след 
като са получили официално искане за това 
от УО в срок от 60 дни, след одобряване на 
бюджета от КН. С първото плащане на стра-
ните-членки се предоставя възможността да 
изберат дали да превеждат своята национална 
вноска ежегодно за съответната година или на-
веднъж за целия програмен период 2007 – 2013, 
или наведнъж за няколко години на базата на 
финансов план, одобрен от страните – членки 
на ЕС (вж. Приложение 3 за годишното раз-
пределение на плащанията за всяка страна-
членка). Когато получат първото заявление 
за плащане, страните-членки са длъжни да 
съобщят на УО начина за плащане, който са 
избрали за следващите години. Ако страна-
членка не уреди плащането на националната 
си вноска в рамките на периода, който ще 
бъде договорен след одобряването на бюджета 
от КН, УО може да отнесе въпроса до КН.
3. В случай че в края на периода за из-
пълнение на програмата се окаже, че страни-
те – членки на ЕС, са превели повече средства, 
отколкото всъщност са били изразходвани, СО 
ще върне неизразходваните средства. 
§ 4. Договор за безвъзмездна помощ между 
УО и бенефициентите 
1. Решението за ползване на налични сред-
ства на ЕС и свързаните с тях национални 
средства се взема от КН. Въз основа на ре-
шението на КН по Многогодишната работна 
програма УО сключва от свое име съответен 
договор за безвъзмездна помощ с бенефици-
ентите. За да се осигури стабилно и ефикас-
но изпълнение на операциите, договорът за 
отпускане на средства може да бъде сключен 
само след като УО е получил потвърждение, 
че са създадени адекватни системи за контрол 
в съответствие с чл. 16 от Регламент (ЕО) 
Nо. 1080/2006 в съответните държави-членки, 
както е указано в § 5(2), и само след като 
крайното финансово задължение по чл. 17 
от Регламент (ЕО) Nо. 1080/2006 е било по-
твърдено за бенефициентите от съответната 
държава-членка. 
2. В случай че УО установи, че тези ус-
ловия не са изпълнени, следва незабавно да 
уведоми КН.
3. Всяка финансова помощ ще бъде отпус-
кана на бенефициентите единствено и само 
за дейностите по изпълнение на операциите 
съгласно одобрените от КН Многогодишна 
работна програма и/или Годишни работни 
планове, които са неразделна част от договора 
за отпускане на средствата.
4. Образец на договора за безвъзмездна 
финансова помощ, който предстои да бъде 
сключен между УО и бенефициентите, ще 
бъде представен от УО на КН за информация.
5. Съгласно чл. 79 от Регламент (ЕО) Nо. 
1083/2006 общият сбор от предварителното 
финансиране и междинните плащания няма 
да надхвърля 95% от всичките средства, пред-
назначени за финансиране на Оперативната 
програма. Плащането на цялата сума ще 
зависи от наличието на средства, като се 
вземат предвид разпоредбите на чл. 80 и 89 
от Регламент (ЕО) Nо. 1083/2006. Плащания 
на бенефициентите ще бъдат гарантирани до 
95% от одобреното финансиране по ЕФРР. 
6. Средствата ще бъдат изплащани в еuro (€) 
по банкова сметка, указана от бенефициента, 
и ще бъдат посочени в договора за финансова 
помощ. Рискът от промяна на валутния курс 
се поема от бенефициента.